
แบบบันทึกองค์ความรู้รายบุคคล

1. ชื่อองค์ความรู้…เทคนิคการเขียนคำกล่าวรายงาน….
2. ชื่อเจ้าของความรู้……นางดวงธิดา  อำนาจผูก…นักวิชาการพัฒนาชุมชนชำนาญการ
3. องค์ความรู้ที่บ่งชี้ หมวดที่ 8 เทคนิคการเสริมสร้างองค์กรให้มีสมรรถนะสูง  
4. ที่มาและความสำคัญในการจัดทำองค์ความรู้ 
	การดำเนินการฝึกอบรมให้ประสบความสำเร็จ ผู้บริหารโครงการหรือผู้จัดการโครงการฝึกอบรมควรทราบหลักเกณฑ์ ขั้นตอนและแนวทางการปฏิบัติในการดำเนินการฝึกอบรมเป็นอย่างดี ซึ่งการดำเนินการโครงการฝึกอบรมแบ่งออกเป็น 3 ระยะ คือ ระยะเตรียมการก่อนการฝึกอบรม ระยะระหว่างดำเนินการฝึกอบรม และระยะหลังการดำเนินการฝึกอบรม ผู้บริหารโครงการฝึกอบรมหรือผู้จัดการโครงการควรศึกษาโครงการอย่างละเอียด รวมถึงกิจกรรมต่าง ๆ และภาระงานที่ต้องปฏิบัติ การเตรียมเอกสาร พิธีการ หรือหนังสือราชการต่าง ๆ โดยเฉพาะคำกล่าวรายงานในพิธีเปิดและพิธีปิดการฝึกอบรม ซึ่งเป็นภาระงานในการบริหารโครงการระยะก่อนการฝึกอบรม ซี่งการร่างคำกล่าวรายงานมีความสำคัญต่อกระบวนการบริหารโครงการฝึกอบรม ซึ่งผู้บริหารโครงการหรือผู้จัดการโครงการ ควรมีความความรู้  ความเข้าใจ ในหลักการร่างคำกล่าว ซึ่งจะทำให้การบริหารโครงการฝึกอบรมสำเร็จลุล่วง และบรรลุวัตถุประสงค์ของโครงการ
5. ปัญหาที่พบและแนวทางการแก้ไขปัญหา 
	นักทรัพยากรบุคคลหรือนักวิชาการที่รับผิดชอบในการเป็นผู้บริหารโครงการหรือผู้จัดการโครงการบางคนที่เป็นนักทรัพยากรบุคคล/นักวิชาการพัฒนาชุมชน รุ่นใหม่ที่ยังไม่เคยทำหน้าที่หรือรับผิดชอบเป็นผู้บริหารโครงการหรือผู้จัดการโครงการมักจะคิดว่าเป็นความยุ่งยาก เพราะบางคนอาจไม่มีประสบการณ์ในการเขียนคำกล่าวมาก่อนเลย จึงควรที่จะต้องมีการถ่ายทอดองค์ความรู้ให้กับผู้ที่สนใจเพื่อเป็นแนวทางในการนำไปใช้กับงานฝึกอบรมได้
6. ประโยชน์ขององค์ความรู้ 
	สามารถใช้เป็นแนวทางในการเขียนคำกล่าวรายงานสำหรับผู้ที่ยังไม่มีประสบการณ์ในการเป็นผู้บริหารโครงการหรือผู้จัดการโครงการ ให้สามารถเขียนคำกล่าวรายงานได้ทุกโครงการถ้ารู้หลักการหรือเทคนิควิธีในการเขียนคำกล่าว และเป็นประสบการณ์และความสามารถที่สะสมไว้ในตัวผู้ปฏิบัติต่อไป







[bookmark: _GoBack]7. เทคนิคในการปฏิบัติงาน 
เทคนิคหรือหลักการเขียนคำกล่าวรายงานและคำกล่าวเปิดการฝึกอบรม มีดังนี้
1. คำกล่าวรายงานต่อประธานในพิธีเปิดการฝีกอบรม ควรให้ข้อมูลที่สำคัญในการฝึกอบรมอย่างครบถ้วนแก่ประธานในพิธีเปิด ซึ่งมีสาระสำคัญและควรเรียงลำดับการร่าง คือ
	1.1 คำขึ้นต้น
	1.2 ขอบคุณประธานที่มาเป็นเกียรติ
	1.3 ชี้แจงความเป็นมาของโครงการฝึกอบรม โดยมีรายละเอียด ดังนี้
		1.3.1 เหตุผลและความจำเป็นที่ต้องจัดการฝึกอบรม
		1.3.2 วัตถุประสงค์ของโครงการฝึกอบรม
		1.3.3 ผู้เข้ารับการฝึกอบรมหรือกลุ่มเป้าหมายเป็นใคร
		1.3.4 ชื่อหลักสูตรการฝึกอบรม
		1.3.5 วิทยากร และวิธีการฝึกอบรม
		1.3.6 ระยะเวลาการฝึกอบรม
		1.3.7 ผลที่คาดว่าจะได้รับจากการฝึกอบรมครั้งนี้
	1.4 เรียนเชิญประธานเปิดการฝึกอบรม
		2. คำกล่าวของประธานในพิธีเปิดการฝึกอบรม ผู้ร่างหรือผู้เขียนคำกล่าวควรมีข้อมูลที่ครบถ้วน ถูกต้อง ประกอบด้วย ประธานในพิธีเปิดการฝึกอบรมเป็นใคร โครงการฝีกอบรมที่จัดมีความเป็นมาอย่างไร มีวัตถุประสงค์อย่างไร รายละเอียดของหลักสูตร ผู้เข้ารับการฝึกอบรมเป็นใคร มาจากไหน จำนวนเท่าไหร่ แขกผู้มีเกียรติที่ได้รับเชิญเข้าร่วมพิธีเปิดการฝึกอบรมมีใครบ้าง โดยคำล่าวของประธานในพิธีเปิดการฝึกอบรมควรประกอบด้วยสาระสำคัญ และเรียงตามลำดับ ดังนี้
	2.1 คำขึ้นต้น เช่น ........(ออกชื่อตำแหน่งของผู้กล่าวรายงาน)  ผู้เข้าอบรม และผู้มีเกียรติทุกท่าน
	2.2 แสดงความยินดีและรู้สึกเป็นเกียรติที่ได้มาทำพิธิเปิดการฝึกอบรมในครั้งนี้
	2.3 เห็นความสำคัญของการฝึกอบรม
	2.4 ให้โอวาท หรือฝากข้อคิด ข้อแนะนำ และชี้ให้ผู้เข้ารับการฝึกอบรมเป็นประโยชน๋ที่ได้รับ
	2.5 กล่าวขอบคุณผู้รับผิดชอบโครงการ เจ้าหน้าที่ วิทยากร และผู้มีส่วนเกี่ยวข้อง
	2.6 กล่าวเปิดการฝึกอบรม เช่น บัดนี้ ได้เวลาอันสมควรแล้ว (กระผม, ดิฉัน) ขอเปิดการฝึกอบรม      	      (..................................)..และอวยพรให้การฝึกอบรมประสบความสำเร็จ 
	 






